“อุตตม” ลั่นนโยบายลดภาษีเงินได้บุคคลธรรมดาเกิดแน่! สั่งการสศค.ศึกษาขั้นตอนละเอียด
"อุตตม" ลั่นนโยบายลดภาษีเงินได้บุคคลธรรมดาเกิดแน่! สั่งการสศค.ศึกษาขั้นตอนละเอียด
"อุตตม" ลั่นนโยบายลดภาษีเงินได้บุคคลธรรมดาเกิดแน่! สั่งการสศค.ศึกษาขั้นตอนละเอียด
22 ก.ค. 2562

นายอุตตม สาวนายน รมว.การคลัง กล่าวภายหลังประชุมผู้บริหารระดับสูงของกระทรวงการคลังว่า การประชุมครั้งนี้เพื่อเตรียมความพร้อมสำหรับการแถลงนโยบายของรัฐบาล โดยมอบหมายให้ทุกหน่วยงานจัดเตรียมข้อมูลให้พร้อมที่จะชี้แจง
สำหรับการลดอัตราภาษีเงินได้บุคคลธรรมดา 10% ตามที่รัฐบาลได้หาเสียงไว้นั้น นายอุตตม กล่าวว่า จะมีการดำเนินการอย่างแน่นอน แต่ต้องทำไปเป็นขั้นตอน และต้องดูทั้งระบบ ซึ่งขณะนี้สั่งการให้ผู้อำนวยการสำนักงานเศรษฐกิจการคลัง (สศค.) ไปศึกษาเรื่องนี้ทั้งระบบแล้วว่าฐานภาษีและรายได้จะเสียหายไปมากน้อยเพียงใด
โดย รมว.การคลัง ยังได้ชี้แจงกรณีที่มีการคาดการณ์ว่าอาจมีความจำเป็นต้องขึ้นภาษีตัวอื่นเพื่อชดเชยการปรับลดภาษีเงินได้บุคคลธรรมดาดังกล่าวว่า ยังไม่เคยระบุว่าจะต้องขึ้นภาษีตัวอื่นเพื่อมาชดเชย